CELEX: E2009C0433
Language: el
Date: 2009-10-30 00:00:00
Title: Απόφαση της Εποπτεύουσας Αρχής της ΕΖΕΣ αριθ. 433/09/COL, της 30ής Οκτωβρίου 2009 , σχετικά με την εβδομηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων

25.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/27
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 433/09/COL
   της 30ής Οκτωβρίου 2009
   σχετικά με την εβδομηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 και 63 καθώς και το πρωτόκολλο αριθ. 26,
   τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (2), και ιδίως τα άρθρα 24 και 5 παράγραφος 2 σημείο β),
   Εκτιμώντας τα ακόλουθα:
   βάσει του άρθρου 24 της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ εφαρμόζει τις διατάξεις της συμφωνίας για τον ΕΟΧ σχετικά με τις κρατικές ενισχύσεις,
   βάσει του άρθρου 5 παράγραφος 2 στοιχείο β) της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ εκδίδει ανακοινώσεις ή κατευθυντήριες γραμμές επί θεμάτων τα οποία άπτονται της συμφωνίας για τον ΕΟΧ, εφόσον αυτό προβλέπεται ρητώς από την εν λόγω συμφωνία ή τη συμφωνία περί εποπτείας και Δικαστηρίου, ή κρίνεται αναγκαίο από την Εποπτεύουσα Αρχή της ΕΖΕΣ,
   οι διαδικαστικοί και ουσιαστικοί κανόνες στον τομέα των κρατικών ενισχύσεων (3) εγκρίθηκαν στις 19 Ιανουαρίου 1994 από την Εποπτεύουσα Αρχή της ΕΖΕΣ (4),
   το κεφάλαιο των κατευθυντήριων γραμμών της Εποπτεύουσας Αρχής της ΕΖΕΣ όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων (5) λήγει στις 30 Νοεμβρίου 2009 (6),
   το κεφάλαιο αυτό αντιστοιχεί στις κοινοτικές κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων (7), που λήγουν στις 9 Οκτωβρίου 2009 (8),
   στις 9 Ιουλίου 2009, η Ευρωπαϊκή Επιτροπή εξέδωσε ανακοίνωση σχετικά με την παράταση της ισχύος, μέχρι τις 9 Οκτωβρίου 2012, των κοινοτικών κατευθυντήριων γραμμών όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων, που δημοσιεύτηκε στην Επίσημη Εφημερίδα της Ευρωπαϊκής Ένωσης στις 9 Ιουλίου 2009,
   η ανακοίνωση της Ευρωπαϊκής Επιτροπής σχετικά με την παράταση της ισχύος των κοινοτικών κατευθυντήριων γραμμών όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων παρουσιάζει επίσης ενδιαφέρον για τον Ευρωπαϊκό Οικονομικό Χώρο,
   πρέπει να διασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο,
   σύμφωνα με το σημείο II του κεφαλαίου «ΓΕΝΙΚΑ» στο τέλος του παραρτήματος XV της συμφωνίας για τον ΕΟΧ, η Εποπτεύουσα Αρχή της ΕΖΕΣ πρέπει να εκδώσει, έπειτα από διαβούλευση με την Επιτροπή, πράξεις οι οποίες είναι αντίστοιχες με αυτές που έχει εκδώσει η Ευρωπαϊκή Επιτροπή,
   το τρέχον κεφάλαιο όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων λήγει στις 30 Νοεμβρίου 2009, και, ως εκ τούτου, πρέπει να παραταθεί η διάρκεια ισχύος του,
   έπειτα από διαβούλευση με την Ευρωπαϊκή Επιτροπή,
   έπειτα από διαβούλευση με τα κράτη της ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η διάρκεια ισχύος του κεφαλαίου των κατευθυντήριων γραμμών της Εποπτεύουσας Αρχής της ΕΖΕΣ όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων παρατείνεται μέχρι τις 30 Νοεμβρίου 2012.
   Άρθρο 2
   Το κείμενο στην αγγλική γλώσσα είναι το μόνο αυθεντικό.
   
      Βρυξέλλες, 30 Οκτωβρίου 2009.
      
         
            Για την Εποπτεύουσα Αρχή της ΕΖΕΣ
         
         Per SANDERUD
         
            Πρόεδρος
         
         Kristján Andri STEFÁNSSON
         
            Μέλος
         
      
   
   
      (1)  Στο εξής «συμφωνία για τον ΕΟΧ».
   
      (2)  Στο εξής «συμφωνία περί εποπτείας και Δικαστηρίου».
   
      (3)  Στο εξής «κατευθυντήριες γραμμές για τις κρατικές ενισχύσεις».
   
      (4)  Αρχική δημοσίευση στην ΕΕ L 231 της 3.9.1994, σ. 1, και στο συμπλήρωμα ΕΟΧ αριθ. 32 της 3.9.1994, σ. 1.
   
      (5)  Απόφαση της Εποπτεύουσας Αρχής της ΕΖΕΣ αριθ. 305/04/COL, που δημοσιεύτηκε στην ΕΕ L 107 της 28.4.2005, σ. 28, συμπλήρωμα ΕΟΧ αριθ. 21 της 28.4.2005, σ. 1.
   
      (6)  Παράγραφος 89 της απόφασης αριθ. 305/04/COL, βλέπε αναφορά στην υποσημείωση 5.
   
      (7)  ΕΕ C 244 της 1.10.2004, σ. 2.
   
      (8)  Παράγραφος 102 στο έγγραφο που αναφέρεται στην υποσημείωση 7.